18 જુલાઈના રોજ ગુરુગ્રામમાં હત્યાના આરોપી મારૂતિ સુઝુકીના 13 કાર્યકરોને આજીવન કારાવાસની સજા સામે હજારો કામદારોએ દેખાવો કર્યા હતા. સજા પામેલામાં મારુતિ સુઝુકી વર્કર્સ યુનિયનના જ 12 કામદારો છે. તેમના ઉપર આરોપ ઘડાયા કારણ કે કંપની સાથે પોલીસની મિલિભગતના કારણે બનાવટી પુરાવાઓ ઉભા કરાયા. ખરેખર, અધિક જિલ્લા અને સેશન્સ જજ આર પી ગોયલે પણ નોંધ્યુ કે આરોપી 148 કામદારો પૈકી 117 કામદારો પર અન્ય કારણોસર આરોપ મુકાયા હતા, તેમને નિર્દોષ છોડવા રહ્યા. કેમકે એક પણ ફરિયાદી સાક્ષી તેમની ઓળખ કરવામાં નિષ્ફળ રહ્યા છે. કંપની દ્વારા પૂરી પાડવામાં આવેલી "શકમંદો"ની યાદીમાં તમામ 148 આરોપી કર્મચારીઓને દાખલ કરવામાં આવ્યા હતા, બાદની કોઇ સ્વતંત્ર તપાસમાંથી નહી. એ પણ આશ્ચર્યજનક હકીકત છે કે ન્યાયાધીશ ગોયલે ફેક્ટરીમાં "અપરાધ" સ્થળે, ઘટના બની ત્યારે હાજર હતા તેવા બિનઆરોપી કામદારોના પુરાવા માન્ય રાખ્યા નથી.